10.10.2024

Indsigelse til Kommuneplanen 2024

Jeg vil gerne gøre indsigelse til vindmølle områderne udpeget ved Vognserup og at bevaringsværdigt landskab syd for Vognserup Gods/Koppel Å, uden begrundelse, er taget ud af kommuneplanen.

Det er et område med husmandssteder og lavbundsjorde der indikerer værdifulde kulturmiljøer. Det er uberørte historiske landskaber som Holbæk kommune selv har udpeget med husmandskolonier/statshusmandsbrug i det åbne land der skal beskyttes.

**Begrundelse:**

Målet for kommuneplanen er at udpege værdifulde landskaber og landskaber der bidrager til oplevelsen deraf. Der må ikke ske reduktion, hverken i værdifuldt landskab eller retningslinjerne derfor uden begrundelse. Den begrundelse er ikke at finde.

Jeg er uforstående overfor, at området pludselig ikke registreres som bevaringsværdigt landskab, da der intet landskabeligt er forandret siden kommuneplanen 2021. Jeg ser med stor alvor på udeladelsen hvis forklaringen skal findes i, at arealet er taget ud for at gøre plads til en energipark som, har jeg erfaret, kommunen har godkendt til at staten kan udpege dertil og nu har gjort.

Naturstyrelsen har et projekt med lavbundsjord genoprettet til vådområde i gang på selv samme areal. Det går fint i tråd med kommuneplanen der siger, at lavbundsarealer der kan vådgøres, som udgangspunkt, skal friholdes for byggeri og anlæg og når jeg her ser bekendtgørelsen -

(<https://www.retsinformation.dk/eli/lta/2023/1206>)

og ikke mindst præciseret af miljøstyrelsen i deres FAQ på hjemmesiden om klima -lavbundsprojekt <https://mst.dk/erhverv/tilskud‐miljoeviden‐og‐data/tilskudsordninger/tilskud‐til‐vand‐og‐klimaprojekter/klima‐lavbund>

*Der siger: Kan solceller og klima – lavbundsprojekter kombineres på samme areal?*

*Det er uforeneligt med bekendtgørelsens hensyn til understøttelse af natur og miljø at opsætte tekniske anlæg (det vil sige iværksættelse af en industriel drift på arealet). Opsætning af sådanne anlæg er et større indgreb i området, der er i modsætning til de natur– og miljøtiltag på arealet, som klima- lavbundsprojektet skal understøtte. Opsætning af tekniske anlæg vurderes heller ikke foreneligt med Klima- Lavbundsordningens kompensation for værditab.*

*Det er således ikke muligt at opnå tilskud gennem klima- lavbundsordningen til et projekt, som indeholder opsætning af solceller.*

- er jeg endnu mere forundret over at bevaringsværdigt landskab for dette område er taget ud?

Ovennævnte med ”nedlæggelse” af bevaringsværdigt landskab og placering af vindmølle på området vil jeg anfægte ikke er foreneligt med kommunens ønsker om - at værdifulde naturområder bevares og muliggør en bæredygtig udvikling - at de nødvendige hensyn tages, så naturområderne ikke forringes, indskrænkes eller splittes op.

Charlotte Bo Killlemose, Vognserup Engvej 2, 4420 Regstrup